Kogusennoù  En aer glas  War glask o barzhoneg  Brech, serr-noz, àr-dro 11 eur, 22 05 2006    Kammedoù diampart  Er geot uhel  Ur choublad en noz yen  11eur30 noz, Plañvour, 23 05 2006    Alleluiaig ur labous  Mamm-Gozh  E kognell he chambr  Gwened, 2 eur denderv, 24 05 2006    E toullig ar fenestr  Etre brousgwez hag oabl gris  Turzhunell é sevel a-dreist kêr  Gwened, enderv, ober a ra se teir gwezh, 24 05 2006    Gwez ha geot gleb  Liv glas é strimpiñ  Betek diabarzh an oto  etre Landevant ha Losteng, 25 05 2006    Pennoù alaouret  Emañ choazh ar raden  War gresk  Etre Landevant ha Losteng, 25 05 2006    Un nebeut kammedoù  E-tal an derv bihan  Chom a ra tapennoù dour er geot  Etre Landevant ha Losteng, 25 05 2006    Kelion get tarchoù du  Kavet o anv, ha mignonezed nevez  Ha neuze ?  Brech, 26 05 2006    Kudon é tarnijal  En oabl gris  He  chriadenn goude, er wezenn  Brech, enderv-noz, 26 05 2006    Kelionenn treid du  War gef ar girizenn  Ha neo ket tout  Ur preñv psyché en e damm liken glas a zo ivez, Brech, 26 05 2006    Frankizenn er lanneg  Dirak huñvre gris ar pin  Uzenn chlav é tremen  Brech, enderv-noz, 27 05 2006